钦定古今图书集成/历象汇编/庶征典/第134卷 > 《河清颂》〈有序〉 宋鲍照
## 钦定古今图书集成/历象汇编/庶征典/第134卷 > 《河清颂》〈有序〉 宋鲍照

臣闻“善谈天者，必征象于人，工言古者，先考绩于今。” 鸿、羲以降，遐哉邈乎！镂山岳，雕篆素，昭德垂勋，可谓多矣。而史编唐尧之功，载格于上下；乐登文王之操，称于“昭于天。” 素狐元玉，聿彰符命；村牛大螾，爰定祥历；鱼鸟动色，禾雉兴让，皆物不盈眦，而美溢金石。诗人于是不作，颂声为之而寝，庸非惑欤？自我皇宋之承天命也，仰符应龙之精，俯协河龟之灵，君图帝宝，粲烂瑰英，固以业光曩代，事华前德矣。圣上天飞践极，迄今二十有四载，道化周流，元泽汪濊，地平天成，含生阜熙，文同轨通，表里釐福，曜德中区，黎庶知让，观英遐外，夷貊怀，惠恤勤秩礼，散鹿台之金；舒国赈民，倾钜桥之粟。约违迫胁，奢去泰甚，䜩无留饮，畋不盘乐。物色异人，优游鲠直，显靡失心，幽无怨魄，精炤日月，事洞天情。故不劳仗斧之臣，号令不严而自肃；无辱凤举之使，灵怪不召而自彰。万里神行，飙尘不起，农商野庐，边城偃柝。冀马南金，填委内府；驯象西爵，充罗外囿。阿纨纂组之饶，衣覆宗国；鱼盐杞梓之利，旁赡荒遐。士民殷“富，繁轶五陵，宫宇宏丽，崇冠三川，闾闬有盈，歌吹无绝，朱轮叠辙，华冕重肩，岂徒世无穷人，民获休息，朝呼韩，罢酤铁” 而已哉！是以嘉祥累仍，福应尢甚。青丘之狐，丹穴之鸟，栖阿阁，游禁园，金芝九茎，木禾六秀，铜池发膏亩腴。宜以谒荐郊庙，和协律吕，烟霏雾集，不可胜纪。然而圣上犹昧旦夙兴，若有望而未至；宏规远图，如有追而莫及；神明之贶推而弗居也。是以琬碑镠检，盛典芜而不治；朝神省方，大化抑而未许。崇文协律之士，蕴儛颂于外；坐朝陪宴之臣，怀揄扬于内。三灵伫眷，九壤注心，既有日矣。岁宫乾维，月邅苍陆，长河巨济，异源同清，澄波万壑，洁澜千里，斯诚旷世伟观，昭启皇明者也。《语》曰：“影从表，瑞从德。” 此其效焉。宣尼称：“凤鸟不至，河不出图。” 《传》曰：“俟河之清，人寿几何。” 皆伤不可见者也。然则古人所未见者，今殚见之矣。孟轲曰：“千载一圣，是旦暮也。” 岂不信哉！夫四皇六帝，树声长世，大宝也；泽浸群生，国富刑清，鸿德也；制礼裁乐，惇风迁俗，文教也；殊华逋寇，束颡绛阙，武功也；鸣禽跃鱼，涤秽河渠，至祥也；大宝鸿德，文教武功，其崇如此。幽明协赞，民祇与能，厥应如彼。唯天为大，尧寔则之，皇哉唐哉，畴与为让。抑又闻之，势之所覃者浅，则美之所传者近；道之所感者深，则庆之所流者远。是以丰功伟命，润色縢策；盛德形容，藻被歌颂。察之上代，则奚斯、吉甫之徒鸣玉銮于前，视之中古。则相如、王褒之属，驰金羁于后，绝景扬光，清埃继路。故班固称“汉成之世，奏御者千有馀篇，文章之盛，与三代同风。” 繇是言之，斯迺臣子旧职，国家通议，不可辍也。臣虽不敏，敢不勉乎！乃作颂曰：

“窥刊崩石，捃逸残竹。《巢风》寂寥，羲埃绵邈。钜生大年，
赡学渊闻。鞶绣成景，粉缋颛轩。徒翫井科，未睹天河。
亘古通今，明鲜晦多。千龄一见，书史登歌。旋我皇驾，
揆景方涂。凌周躐殷，蹶唐轹虞。如彼七纬，累璧重珠。”
高祖拨乱，首物定灵。更开天地，再铸群生。帝御三杰，
龙步八坰。朔南暨教，海北腾声。沦深格高，浃遐洞冥。
毚鼎迁宋，元圭告成。大明方徽，鸿光中微。圣命谁堪，
皇历攸归。谋从筮协，神与民推。黄旗西映，紫盖东辉。
纳瑞璃玉，升政衡玑。金轮约饰，珠冕龙衣。正位北辰，
垂拱南面。天下何思？日用罔倦。复礼归仁，观恒通变。
一物有违，戚言毁膳。非躬简法，厚下安宅。谦德弥光，
损道滋益。孝崇飨祀，勤隆耕籍。𫗴酎秋羊，封瑾春骼。
婴耄兼粱，鳏孤重帛。体由学染，俗以教迁。礼导刑清，
乐鬯风宣。分衢让齿，折讼推田。野旌伏彦，朝赏登贤。
儒训优柔，武节焱鸷。文宪精弘，戎容犀利。枢钤明审，
程彟周备。吏砺平端，民羞幸觊。桴鼓凝埃，烽驿垂辔。
销我长剑，归为农器。闽外水乡，鄣表炎国。陇首。西南
渤尾，东北赩赩。岭丹浑浑，泉黑移琛云勉，转集邛僰，
狼歌荐功，鸟谭陈德，治博化光，民阜财盛。斑白行谣，
清绮。高咏云表，幽和物章，明庆丽植，雕质蠢行，藻性
仁草晨莩，德宿宵映。海无隐飚，山有黄落，牛羊内首，
闾户外拓，瑞木朋生，祥禽辈作。薰风荡闺，饴露流阁，
器范神妙，剂调象药，匪直也斯，伟庆方溱，注彼四渎媚此“双川。伏灵遥纪，閟贶遐年。澄波海岳，镜流䓗山。
泉室凝淀，水府清涓。俛瞰夷都，降视骊渊。朱宫潜耀，
紫阁阴鲜。昔在爽德，王风不昌，迺溢迺竭，或壅或亡。
洁源滥壑，曾是未央。先民永慨，大道悠长。云何其瑞，
实锺我皇。闻诸师说，天竦听密。介焉如响，匪远惟疾。
矧是皇心，妙夫贞一”，左右天经，户牖，人术许谟。布简，
丝，言盈室。秽有绵祀，清岂崇日。一人之庆，吹万禀和。
灵根方固，修源重波。副睿贰哲，帝体皇柯景。云蔚岳，
秀星軿罗。垂光九野，腾响四遐。辅车鼎足，槃石虎牙，
世匹周室，基永汉家。泰阶既平，洪河既清。大人在上，
区宇文明。樵夫议道，渔父濯缨。臣照作颂，铺德树声。